Document ID: 31992R1429

31992R1429
L 150/17
SLUŽBENI LIST EUROPSKE UNIJE
26.05.1992.
UREDBA KOMISIJE (EEZ) br. 1429/92
od 26. svibnja 1992.
o izmjeni Uredbe (EEZ) br. 2568/91 o karakteristikama maslinovog ulja i ulja komine maslina te o odgovarajućim metodama analize
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća br. 136/66/EEZ od 22. rujna 1966. o zajedničkoj organizaciji tržišta ulja i masti (1), kako je zadnje izmijenjena Uredbom (EEZ) br. 356/92 (2), a posebno njezin članak 35.a,
budući da je, zbog razvoja istraživanja, potrebno dopuniti karakteristike maslinovog ulja kako su određene u Uredbi Komisije (EEZ) br. 2568/91 (3) kako je izmijenjena Uredbom (EEZ) br. 3682/91 (4), kako bi se bolje osigurala čistoća proizvoda na tržištu te treba predvidjeti odgovarajuće metode analize;
budući da je potrebno na ograničeno vrijeme omogućiti prodaju ulja pakiranog prije stupanja na snagu ove Uredbe kako bi se izbjegao poremećaj trgovine;
budući da stoga treba izmijeniti Uredbu (EEZ) br. 2568/91;
budući da Upravljački odbor za ulja i masti nije dao mišljenje u roku koji je odredio njegov predsjednik,
DONIJELA JE OVU UREDBU:
Članak 1.
Prilozi Uredbi (EEZ) br. 2568/91 ovim se izmjenjuju kako je određeno u Prilogu ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova se Uredba ne primjenjuje na maslinovo ulje i ulje komine masline koje je pakirano prije stupanja na snagu ove Uredbe i koje je stavljeno na tržište do 31. listopada 1992.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. svibnja 1992.

Labels: 0
3
17
16